## Carlos Mazón rep els representants dels CEVEX que estan visitant les Fogueres de Sant Joan

*** Destaca “la importància de mantindre vives les tradicions i enfortir els vincles amb els valencians i valencianes que residixen fora de la Comunitat Valenciana”**

**Alacant.**

El president de la Generalitat, Carlos Mazón, ha rebut representants dels centres valencians en l’exterior (CEVEX) procedents de Mèxic, Florida, Saragossa, Sevilla, Eivissa i Mallorca que es troben visitant les Fogueres de Sant Joan d’Alacant.

El cap del Consell ha agraït la seua presència a Alacant i ha destacat “la importància de mantindre vives les tradicions i enfortir els vincles amb els valencians i valencianes que residixen fora de la Comunitat”.

Així mateix, ha recalcat el “paper fonamental que exerciu com a ambaixadors de la nostra cultura, llengua i costums; un treball incansable que manté viva la flama del valencianisme en qualsevol lloc del món”.

La participació dels i les representants dels CEVEX en estes festes emblemàtiques reforça el compromís de la Generalitat amb la projecció exterior de la identitat valenciana i el reconeixement a les comunitats valencianes en l’exterior.

Fecha: 22/06/2025